تورکیه‌دن آمریکایا تحریم قارشیلیغی.
جمهورباشقانی رجب طیب اردوغان، ایچ ایشلری باخانی سلئمان سوی‌لو و عدالت باخانی عبدالحمید گوله تحریم قویان آمریکایا قارشیلیق وئریله‌جگینی آچیقلایاراق،
"بوگون آرخاداشلاریما گؤستریش وئریرم، آمریکانین عدالت و ایچ ایشلری باخانلارینین تورکیه‌ده‌کی مال وارلیقلارینی وارسا دوندوراجاییق" دئدی.
اردوغان، آنکارا ایدمان سالونون‌دا دوزنلنن آک پارتی قادین قوللاری ۵.جی اولاغان قورولتایین‌دا،
"تهدید دیلی ایله و گولونج تحریم قرارلاری ایله تورکیه‌یه گئری آددیم آتدیراجاقلار ظن ائد‌نلر بو اؤلکه‌نی ده بو مللتی ده هئچ تانیمامیش" ایفاده‌لرینی ایشلتدی.
تورکیه‌نین، آوروپانین و آمریکانین ایچ سیاست ملزمه‌سی ائدیلمه‌یه‌جگینی وورغولایان پرزیدنت،
"آوروپانین ائتدیگی سهولری تکرارلاماق آمریکایا بیر شئی قازان‌دیرماز. آمریکا طرفیله آرامیزداکی مسئله‌لری، مشترک چیخارلاریمیزین چرچیوه‌سینی تشکیل ائد‌ن متفیق‌لیک و استراتژیک اورتاق‌لیق آنلاییشینی اؤن پلانا چیخاراراق حل ائتمک ممکن‌دور" دئدی.
آمریکانین کشیش برونسون حادثه‌سیله باغلی آتدیغی آددیمین استراتژیک اورتاقلیغا دا یاراشمادیغینی سؤیله‌ین اروغان،
"آمریکا بو آددیملا یاناشی اصلین‌ده تورییه‌یه قارشی جدی بیر سایفیسیزلیق ائتمیشدیر. تورکیه‌نی بو تیپ یاناشمایلا تربییه ائتمک. بو اوانجلیست، صهیونیست بیر یاناشیمین تظاهرودور. ترامپ بورادا چوخ بؤیوک بیر اویونا گلمیشدیر" دئدی.
اردوغان،
"دیپلوماسی کاناللاری چوخ فعال شکیل‌ده چالیشیر. یاخین‌دا عاغلین یولون‌دان گئده‌رک آرامیزداکی اختلاف قونو‌لارینین موهوم بیر بؤلومونو آرخادا قویاجاییق" دئدی.
